ხაჩმაზის ისტორიისა და მხარეთმცოდნეობის მუზეუმი

ხაჩმაზის ისტორიისა და მხარეთმცოდნეობის მუზეუმი — აზერბაიჯანის ქალაქ ხაჩმაზში არსებული მუზეუმი, რომელმაც 1981 წლის 27 სექტემბერს დაიწყო ფუნქციონირება.

2013 წლის 19 ივლისიდან მუზეუმი ახალ შენობაში ფუნქციონირებს.

მუზეუმს ორი ფილიალი აქვს: ხალიჩების მუზეუმი და საბრძოლო მუზეუმი.Xaçmaz Tarix-Diyarşünaslıq Muzeyi

 ცნობები 
მუზეუმის შენობა სამსართულიანია და ქალაქის ცენტრში მდებარეობს. 2013 წლიდან მუზეუმი ფუნქციონირებას ახალ შენობაში აგრძელებს. საერთო ჯამში დაახლოებით 5000 ექსპონატია გამოფენილი.

ექსპონატები ისტორიული პერიოდების მიხედვითაა დალაგებული. პირველ სართულზე ჰეიდარ ალიევის ქანდაკებაა აღმართული. აქვე მოთავსებულია იმ პიროვნებების ფოტოები, რომლებმაც მნიშვნელოვანი როლი შეასრულეს აზერბაიჯანის ისტორიაში. მეორე მსოფლიო ომის განყოფილებაში წარმოდგენილია ომთან დაკავშირებული არტეფაქტები, ორდენები, მედლები, სამკერდე ნიშნები, იარაღი და პირადი ნივთები.

მეორე სართულზე გამოფენილია კომპოზიციები, რომლებიც ასახავს ხელოსნობის სხვადასხვა დარგში მოღვაწე პირების შემოქმედებას. ასევე არქეოლოგიური, ეთნოგრაფიული და ნუმიზმატიკური ნიმუშებია წარმოდგენილიXaçmaz Tarix-Diyarşünaslıq muzeyi.

 ხალიჩების მუზეუმი 
ხალიჩების მუზეუმი 2006 წელს დაარსდა. 2011 წელს მისი ძველი შენობა დაანგრიეს და მის ნაცვლად ახალი აიგო. ეს აზერბაიჯანში არსებული სამი ხალიჩების მუზეუმიდან ერთ-ერთია. მუზეუმი დიდი დარბაზისა და ორი მცირე ოთახისგან შედგება. წარმოდგენილია 153 ექსპონატი, რომელთა უმეტესობა ხალიჩებია. მათგან ბევრი მიეკუთვნება „ყუბა-შირვანის“ ჯგუფს Xaçmaz Xalça Muzeyinin ziyarətçilərinin sayı çoxalıb - VİDEO.

მუზეუმში გამოფენილი უძველესი ექსპონატია „ზეივას“ ხალიჩა. ყველაზე ახალი ნიმუშია „ჩიჩის“ ხალიჩა, რომელიც XIX საუკუნის ბოლოს არის ნაქსოვი. ასევე წარმოდგენილია „შაჰ აბასის“ ხალიჩა, რომელიც თავრიზში იწარმოებოდა და XIX საუკუნით თარიღდება. მუზეუმში ასევე იხილავთ სამოვრებს, უთოებს, სასანთლეებს, სპილენძის ჭურჭელს, დაზგებსა და სხვა ექსპონატებსXaçmazın Xalça muzeyi.

 სქოლიო 

კატეგორია:აზერბაიჯანის მუზეუმები
კატეგორია:1981 წელს დაარსებული მუზეუმები